KLASA:

URBROJ:

Zagreb, 12. travnja 2024.g.

**Z A P I S N I K**

Sa **47. sjednice** Povjerenstva za odlučivanje o sukobu interesa održane dana 12. travnja 2024.g. u prostorijama Povjerenstva za odlučivanje o sukobu interesa, s početkom u 10,00 sati.

**PRISUTNI:** Ines Pavlačić, Nike Nodilo Lakoš, Igor Lukač i Ana Poljak

**ODSUTNA:** Aleksandra Jozić-Ileković

**Iz Ureda Povjerenstva:** Ivan Matić i Mia Jurinić

Predsjedava: zamjenica predsjednice Povjerenstva za odlučivanje o sukobu interesa Ines Pavlačić.

Zamjenica predsjednica Povjerenstva otvara sjednicu te poziva članove da se izjasne o tome prihvaćaju li predloženi dnevni red. Utvrđuje se da članovi Povjerenstva jednoglasno prihvaćaju predloženi dnevni red.

**Prelazi se na raspravljanje o 1. točci dnevnog reda.**

Član Povjerenstva Igor Lukač kao izvjestitelj u predmetu **P-359/19, obveznik IVICA KOVAČEVIĆ, općinski načelnik Općine Jakšić**, u bitnom iznosi zaprimljenu prijavu, dopunu prijave te utvrđenja iz spisa i predlaže da Povjerenstvo donese odluku o pokretanju postupka zbog moguće povrede članka 8. i 9. ZSSI/11 i članka 7. stavka 1. točke c) ZSSI/11-a, a u odnosu na okolnosti dodjele financijskih sredstava Općine Jakšić udruzi Malonogometni klub Jakšić, okolnosti dodjele bespovratne potpore Općine Jakšić OPG-u Kovačević Ivica u okviru Programa poticanja razvoja gospodarstva Općine i u odnosu na imenovanje članova Nadzornog odbora trgovačkih društava TEKIJA d.o.o. i KOMUNALAC d.o.o. od strane obveznika, predlaže da se postupak ne pokrene, što obrazlaže.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

 Zamjenica predsjednice Povjerenstva Ines Pavlačić umjesto izvjestiteljice predsjednice Povjerenstva Aleksandre Jozić-Ileković kao izvjestiteljice u predmetu **KLASA: 034-05/24-01/59, na zahtjev obveznika MARIA PEJIĆA, direktora trgovačkog društva Brod-Turist društvo s ograničenom odgovornošću za trgovinu, turistička agencija,** iznosi predmetni zahtjev za davanjem mišljenja, relevantne odredbe ZSSI-a te predlaže da Povjerenstvo obvezniku da mišljenje prema prijedlogu koji se daje na sjednici.

 Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Član Povjerenstva Igor Lukač kao izvjestitelj u predmetu **KLASA: 034-05/24-01/63 na zahtjev obveznika ROBERTA MEGLIĆA, općinskog načelnika Općine Šenkovec,** iznosi predmetni zahtjev za davanjem mišljenja, relevantne odredbe ZSSI-a te predlaže da Povjerenstvo obvezniku da mišljenje prema prijedlogu koji se daje na sjednici.

 Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Članica Povjerenstva Ana Poljak kao izvjestiteljica u predmetu **KLASA: 034-06/24-01/23, na zahtjev Maje Bračun Vukčević iz Službe za pravne poslove, ljudske potencijale i tehničke poslove Hrvatskog zavoda za javno zdravstvo,** iznosi predmetni zahtjev za davanjem očitovanja, relevantne odredbe ZSSI-a te predlaže da Povjerenstvo podnositeljici da očitovanje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **KLASA: 034-06/24-01/24, na zahtjev Ivane Milutin iz Općine Vrsi,** iznosi predmetni zahtjev za davanjem očitovanja, relevantne odredbe ZSSI-a te predlaže da Povjerenstvo podnositeljici da očitovanje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Izvještavanje o predmetima u kojima je utvrđeno da nisu ispunjene pretpostavke za pokretanje postupka iz članka 41. stavka 1. ZSSI:

Član Povjerenstva Igor Lukač izvještava javnost u predmetu **Pp-143/23, obveznik BORIS VUJČIĆ, guverner Hrvatske narodne banke,** u kojem je Povjerenstvo utvrdilo kako ne postoje pretpostavke za pokretanje postupka vezano za moguću povredu odredbi ZSSI-a.

Član Povjerenstva Igor Lukač izvještava javnost u predmetu **UP/I-034-01/24-01/3, obveznik DANIEL SPAJIĆ, zastupnik u Hrvatskom saboru do 6. prosinca 2023.g.,** u kojem je Povjerenstvo utvrdilo kako ne postoje pretpostavke za pokretanje postupka vezano za moguću povredu odredbi ZSSI-a.

Članica Povjerenstva Ana Poljak izvještava javnost u predmetu **Pp-139/22, obveznik ŽELJKO SOFTIĆ, direktor trgovačkog društva PRIVREDA d.o.o. za javnu vodoopskrbu i odvodnju, Petrinja,** u kojem je Povjerenstvo utvrdilo kako ne postoje pretpostavke za pokretanje postupka vezano za moguću povredu odredbi ZSSI-a.

Članica Povjerenstva Nike Nodilo Lakoš izvještava javnost u predmetu **Pp-22/23, obveznik BOJAN SIMONIČ, općinski načelnik Općine Lovran,** u kojem je Povjerenstvo utvrdilo kako ne postoje pretpostavke za pokretanje postupka vezano za moguću povredu odredbi ZSSI-a.

Zamjenica predsjednice Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. ZSSI-a postupak glasovanja zatvoren je za javnost.

Sjednica je završena u 10,40 sati.

**Zapisnik sastavio**

**tajnik Povjerenstva: Zamjenica predsjednice Povjerenstva:**

**Ivan Matić, dipl.iur. Ines Pavlačić, dipl.iur.**